**Ang Samahan ng Oak Ridge Trail**

Kami ang Oak Ridge Trail Association (ORTA) at ibig namin na sumapi kayo! Sumama sa isa sa mga paglalakbay na aming isinasagawa tuwing katapusan ng linggo o sa loob ng linggo. Ang tapusin ang paglalakbay ay masaya. Ang saya ng pakiramdam na makakilala ng mga taong katulad mo na mahilig maglakbay ay nakakatuwa. Magkaroon ng maganda, hindi bigla, at masayang pag-eehersisyo, isama mo din ang iyong mga anak.

Sa ngayon merong 250 kilometrong tahakin ang nakumpleto na. Ang tahakin ay nagsisimula sa Caledon Trailway malapit sa Palgrave sa kanluran at patuloy sa bayan ng Gores Landing sa Rice Lake sa silangan. Ang lakbayin ay paaabutin pa sa silangan sa hinaharap.

**Kasaysayan**

Ang unang pagsubok na magkaroon ng lakbayin sa Oak Ridge Moraine ay noong 1973 nang ang Samahan ng Ontario Trail Riders ay itatag ang equestrian Great Pine Ridge Trail. Ginamit nito ang dati nang mga daan sa maraming bahagi.

Ang sistema ng pampublikong kasiyahan sa paglalakbay sa buong kahabaan ng Moraine, mula Albion Hills sa kanluran hanggang Northhumberland Forest sa silangan (mga 160 kilometro ang haba), ay isang ideya ng mga nag-boluntaryo na nagsam-sama noong Oktubre 1991 sa tulong ng STORM Coalition (Save the Oak Ridge Moraine Coalition), ang Metropolitan Toronto at Region Conservation Authority, at Hike Ontario.

Ang resulta, ang Oak Ridge Trail Association (ORTA) ay opisyal na pinasinayaan noong Mayo 1992 sa pampublikong pulong sa Albion Hills. Ang pinaka hangarin ng samahan ay pag-ibayuhin at pangalagaan ang Oak Ridges Trail, “…kung sa gayon ay isulong ang paghanga at respeto para sa pang-kapaligiran, pang-kultural, kagandahan ng tanawin ng Moraine, at ang layunin na pananatili ng tahakin sa sarili niyang natural na estado.”

**Ang Samahan**

Ang Samahang Oak Ridge Trail ay isang korporasyon na may estado ng kawang-gawa na pinamumunuan ng Board of Directors na hinahalal sa taunang pagpupulong. Ang Board ay kinabibilangan ng mga tagapangalaga na responsable sa mga tahakin (trail), miyembro, pahayagan, pagapapakalat ng impormasyon at pagpaplano ng okasyon. Ang lahat ng miyembro ay maaaring magbahagi sa pagpili at pagpapaunlad ng daanan/tahakin at bumoto sa usapin ng ORTA.

**Mga Sangay ng ORTA**

Ang samahan ay mayroong sampung sangay sa kahabaan ng Moraine, upang ang lokal na kaalaman ay magamit sa pagpaplano, pagpapaunlad at pananatili ng mga daanan/tahakin. Ang mga sangay ay ang mga sumusunod: Caledon, King, Aurora, Richmond Hill, Whitchurch Stouffville, Uxbridge, Scugog, Clarington, Hope/Hamilton, at Northumberland. Ang bawat isa ay may representasyon sa Board of Directors.

**Pagpapaunlad ng Tahakin/Daanan**

Ang bawat sangay ay patuloy na nagtutulungan upang palawakin ang Oak Ridge Trail patungong dulong silangan ng Moraine; upang maghanap ng bago at maayos na ruta; magdagdag ng bago at nakakainteres na Gawain; at makipag ugnayan sa ibang mga samahan (trail).

Sa Caledon ang Oak Ridge Trail ay nakipag-ugnayan sa TransCanada Tail at Caledon Trailway, gayundin sa Bruce Trail at Humber Valley Heritage Trail. Ang ating Trail ay nakaugnay din sa Aurora sa Nokiidaa Trail sa Ilog Holland; sa Uxbridge sa TransCanada Trail; at sa Hope Township sa Ganarask Trail.

Bagamat karamihan sa mga pagsasaayos at pagpapaganda ay ginawa ng miyembro ng ORTA, meron ding pagkakataon ang ibang grupo na makatulong at ang bawat tulong ay ipinagpapasalamat.

**Pagsuporta sa Samahan ng Oak Ridge Trail**

**Maging Kasapi**

Ang mga kasapi ng Oak Ridge Trail Association maaaring makapag lakbay ng regular sa bahagi ng Moraine. Ang bawat miyembro ay makakatanggap nang: babasahin ukol sa pagbabago ng tahakin; mahigit 200 ginabayang paglalakad at iba pang interes ng kasapi ng samahan. Ang bawat kasapi ay may pagkakataong makatulong sa pagpapaunlad ng mga tahakin (trail), bumoto sa mga usapin ng samahan, at iniimbitahan sa paggawa ng bagong daanan. Maraming mga balakin ang gingawa sa bawat sangay, nagbibigay ng daan at pagkakataon sa bawat indibidwal na kasapi.

Ang bayad ng bawat kasapi ay hindi mahal at napakamura at ito ang nagbibigay ng pondo sa mga pagpapaganda at pagsasaayos, sa pagpapalathala at pagpapakilala. Ang bayad ng mga kasapi ay itinuturing na donasyon at ang resibo ng buwis ay ibinibigay kada taon.

Ang inyong pagiging kasapi sa ORTA ay nagpapakita ng interes sa tahakin sa probinsyal at lokal na pamahalaan, at makakahikayat ng patuloy pangangalaga at pampublikong kasiyahan ng Moraine.

Ang ORTA ay nagtataguyod at nangangalaga, nagsasaayos at kumikilala sa ganda ng natural na kalikasan na nakapalibot sa Trail System. Sa isang salita, tinutulungan naming maunawaan ng tao kung bakit kailangang pangalagaan ang Moraine.

Para sa inyong pagiging kasapi ipadala ang inyong tseke na $30.00 sa:

Oak Ridge Trail Association

P.O. Box 28544

Aurora, ON L4G6S6

Ano pa ang hinihintay n’yo? Sumali. Isintas ang inyong bota. Meron kaming mahigit 200 kilometrong tahakin na naghihintay sa inyo!